BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/28267)
  + [Valencià](/va/acuerdo/28723)






Selector de idioma

Leer

* [Español](/es/acuerdo/28690)
* [Valencià](/va/acuerdo/28008)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023[Butlletí Oficial Universitat d'Alacant](/ca/Publicacion)
=============================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023

Data d'aprovació
:   22/07/2022

Data de publicació
:   26/07/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/28294)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/28591)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/28541)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023&url=https://www.boua.ua.es/va/acuerdo/28296)

**Títol:** BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 22 de juliol de 2022

BASES DE LA CONVOCATÒRIA PER A L'ORGANITZACIÓ O PARTICIPACIÓ EN PROGRAMES INTENSIUS COMBINATS DEL PROJECTE ERASMUS+ DE LA UNIVERSITAT D'ALACANT 2023

1. OBJECTIU

El Vicerectorat de Relacions Internacionals i Cooperació per al Desenvolupament publica aquesta convocatòria amb la finalitat de fomentar l'organització o participació dels centres de la Universitat d'Alacant (UA) en programes intensius combinats (Blended Intensive Programmes, BIP) del projecte Erasmus+, acció KA131, durant l'any 2023.

Amb aquest propòsit, el vicerectorat concedirà ajudes al centre o al departament del professorat de la UA que sol·licite organitzar un BIP a la Universitat d'Alacant.

Així mateix, el professorat podrà sol·licitar que la UA passe a formar part d'una aliança per a participar en BIPs organitzats per altres universitats sòcies en el programa Erasmus+ i, així, aquest vicerectorat seleccionarà l'alumnat i el personal participant en aquest BIP a través de les convocatòries escaients.

2. NORMATIVA APLICABLE

Aquesta convocatòria, a més de regir-se per les normes que s'hi estableixen, també es regeix per les disposicions europees per al Programa Erasmus+, pel Manual de mobilitat en ensenyament superior 2021, per la guia [Blended mobility implementation for Erasmus+ higher education mobility KA131](http://sepie.es/doc/educacion-superior/documentos/blended_mobility_guidance_paper_july_2022.pdf), per la Normativa general de mobilitat de la Universitat d'Alacant i per les bases reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16756](https://www.boua.ua.es/Acuerdos/DescargarAcuerdo/16329)).

2.1. Definició de Programa Intensiu Combinat (Blended Intensive Programme, BIP)

El programa Erasmus+ 21-27 estableix una nova modalitat de mobilitat denominada Blended Intensive Programme (BIP). Es tracta de programes intensius a través dels quals els participants realitzaran una mobilitat física de curta duració a l'estranger en combinació amb un component virtual obligatori. Tal com es defineixen en la Guia Erasmus 2022 i en el Manual de mobilitat en ensenyament superior 2021, es tracta de programes que:

- Han d'aportar un valor afegit en comparació amb els programes o cursos existents:

· Han d'incloure continguts especialitzats que no s'imparteixen en un altre lloc, o no s'ensenyen o s'imparteixen d'aquesta manera en un altre lloc.

· Han de permetre que els estudiants o el personal adquirisquen noves perspectives sobre el tema estudiat.

- Han de fomentar l'ensenyament i la formació transdisciplinaris i multinacionals i beneficiar-se d'unes condicions especials d'aprenentatge i ensenyament que no estan disponibles en una única institució.

- Han de garantir la participació transnacional: participants individuals o grups de tres països com a mínim.

- Poden incloure un aprenentatge basat en reptes en què treballen junts equips transnacionals i transdisciplinaris.

- Han de comprendre la càrrega de treball a temps complet per a l'alumnat.

- Poden permetre que els membres del personal docent intercanvien opinions sobre el contingut de l'ensenyament, els nous enfocaments dels plans d'estudi, per a provar mètodes d'ensenyament innovadors que podrien arribar a formar part d'un curs o pla d'estudis conjunt concebut recentment en un entorn de classe internacional.

- Han de proporcionar noves oportunitats d'aprenentatge, desenvolupament d'habilitats, accés a la informació i als resultats de la investigació més avançada i a altres coneixements per als professors i estudiants participants.

- La proporció entre el personal docent i els alumnes ha de garantir la participació activa a l'aula.

- Han de mantenir un equilibri entre la participació d'estudiants transnacionals i nacionals i el personal docent o en formació.

- A més dels resultats d'aprenentatge sobre les competències relacionades amb la matèria, haurien d'ajudar a desenvolupar competències transversals.

- El nombre d'hores d'ensenyament i formació ha de garantir que la major part del temps que es passa a l'estranger estiga relacionat amb l'educació i la formació, i no amb la investigació o qualsevol altra activitat.

- Les institucions participants han de planificar l'enviament d'un nombre suficient de participants per a garantir que s'aconseguisquen els requisits mínims, fins i tot amb renúncies.

2.2. Característiques dels programes BIP

- Aliança de 3 institucions d'educació superior titulars de carta ECHE com a mínim, en 3 països del programa. Els països no associats hi podran participar, encara que sense finançament, i no computen en el nombre mínim d'institucions d'educació superior.

o Una de les institucions serà l'organitzadora del BIP. Tindrà la funció d'institució coordinadora/organitzadora, acollirà els estudiants i el personal de les altres institucions participants, com també de la mateixa institució.

o Les altres institucions participants enviaran els seus estudiants i personal a realitzar l'estada BIP a la institució organitzadora.

- Mobilitat física de curta duració (de 5 a 30 dies) en un dels països del programa combinada amb un component virtual obligatori.

- El programa BIP ha de comptar amb una assistència mínima de 15 participants mòbils, de qualsevol nivell d'estudis, provinents d'universitats de l'aliança de la universitat organitzadora de l'estada.

- El grup d'assistents pot estar compost per estudiants i personal del mateix BIP.

- El personal implicat en l'execució del BIP es podrà desplaçar a la universitat on tinga lloc, però la seua assistència no comptabilitzarà en el còmput de participants mínims.

- La prestació de les ajudes individuals i, quan escaiga, de les despeses de viatge per a realitzar l'activitat de mobilitat presencial, correspon a les institucions d'enviament.

- Reunirà els participants en línia per a treballar de manera col·lectiva i simultània en tasques específiques que estiguen integrades en el BIP i que compten per als resultats generals d'aprenentatge.

- Els estudiants que facen la mobilitat hauran d'obtenir un reconeixement acadèmic d'un mínim de 3 ECTS (la suma del treball virtual i presencial) i no s'estableixen requisits addicionals per al component virtual de la mobilitat. Quan no siga possible el reconeixement dels crèdits ECTS concedits, per exemple, en el cas d'alguns programes de doctorat, la característica dels 3 crèdits ECTS s'ha de considerar com una orientació per a la càrrega de treball.

- El reconeixement acadèmic es farà seguint el learning agreement o acord d'aprenentatge que l'estudiant haurà acordat de manera prèvia a la mobilitat amb la coordinació acadèmica de la seua universitat d'origen.

- El BIP es reconeixerà com a part del pla d'estudis de l'estudiant, encara que no es tracte d'una assignatura curricular a la universitat de destinació. Els ECTS hauran de constar com a reconeguts en l'expedient dels estudiants, mitjançant el procés que considere la seua universitat d'origen, i aquest reconeixement haurà d'aparèixer també en el suplement europeu del títol.

- Encara que no hi ha un màxim de participació pel que fa a alumnes, cal tenir en compte l'eficàcia de l'aprenentatge i la formació, així com l'organització del programa a l'hora de dissenyar el Programa Intensiu Combinat. Com a xifra orientativa, en el marc del Programa d'Aprenentatge Permanent, el nombre màxim d'alumnes que participen en un BIP és de 60.

- Atès que la institució d'educació superior coordinadora rep els fons d'Erasmus+ per a organitzar el programa, els participants no han de pagar taxes de matrícula/curs. No obstant això, els organitzadors poden cobrar taxes per activitats extracurriculars, com ara visites culturals, que no estiguen directament relacionades o siguen rellevants per al programa.

2.3. Assistència als programes BIP

Les persones assistents a un BIP es divideixen en dos tipus segons la finalitat:

- Per a aprendre o formar-se:

o Estudiants d'educació superior (nivells 5 a 8 del MEC).

o Personal de l'ensenyament superior (personal docent o d'administració i serveis).

- Com a personal implicat en l'execució del programa:

o Professors i formadors de la institució d'educació superior receptora.

o Professors i formadors d'altres institucions d'educació superior.

3. ACTIVITATS INCLOSES EN LA CONVOCATÒRIA

Les activitats que es podran sol·licitar per a execució durant l'any 2023 seran les següents:

- Tipus 1. Organització de programes intensius combinats (BIP) en la UA en el marc d'una aliança signada la UA per a aquesta finalitat que encoratgen grups d'institucions d'educació superior a desenvolupar conjuntament programes d'aprenentatge, ensenyament i formació per a grups d'estudiants o personal docent i d'administració i serveis utilitzant maneres innovadores i digitals d'impartir-los.

o Aquesta activitat serà finançable segons el que estableix el punt 4.

o La quantitat concedida es destinarà com a suport organitzatiu al Programa Intensiu; a saber, gestió administrativa pròpia de l'organització i de les corresponents convocatòries de selecció, material necessari per al desenvolupament del curs, material publicitari, col·laboracions docents (en els casos no coberts per la mobilitat per a docència Erasmus+), etc.

o Aquest import no podrà finançar la mobilitat d'estudiants o professorat/personal que es desplace per a realitzar l'activitat de caràcter presencial.

o L'alumnat i el personal de la UA assistents no percebran ajuda de mobilitat. Seran seleccionats pel centre/departament sol·licitant d'aquesta mena d'activitat.

o L'alumnat i el personal de les institucions sòcies de l'aliança seran seleccionats i finançats per les institucions d'origen.

o A més, el Servei de Relacions Internacionals establirà els acords interinstitucionals Erasmus+ necessaris amb l'associació/aliança de les universitats participants.

- Tipus 2. Participació en programes intensius combinats (BIP) en una altra institució en el marc d'una aliança signada per la UA per a aquesta finalitat.

o La sol·licitud de participació no implica finançament.

o El vicerectorat seleccionarà a través d'una futura convocatòria els estudiants de la UA que puguen participar en les estades BIP realitzades fora de la UA i, d'aquesta manera, podran obtenir finançament per a dur a terme mobilitats físiques de 5 dies de duració.

o El personal docent i d'administració i serveis de la UA que vulga participar en estades BIP organitzades per altres universitats podrà sol·licitar les ajudes dins de les convocatòries per a estades de docència i de formació publicades pel vicerectorat cada curs acadèmic i, d'aquesta manera, podrà aconseguir finançament per a dur a terme mobilitats físiques de 5 dies de duració.

o A més, el Servei de Relacions Internacionals establirà els acords interinstitucionals Erasmus+ necessaris amb la institució organitzadora de l'associació/aliança d'universitats.

Tota acció que no estiga inclosa en aquesta convocatòria no es considerarà finançable.

En aquesta convocatòria es concediran:

- Per a les activitats tipus 1: un màxim de 3 sol·licituds.

- Per a les activitats tipus 2: un màxim de 4 sol·licituds. A cadascuna li correspondrà un màxim de 12 mobilitats d'estudiants i 3 mobilitats de personal (PDI/PAS).

Les ajudes individuals per a mobilitats físiques de curta duració les finançarà cada institució d'enviament amb càrrec al pressupost que tinga assignat en el seu respectiu KA131 per a mobilitat.

Els participants de la institució on es duga a terme l'activitat física del BIP no es desplacen a un altre país per a fer l'activitat i, per tant, per a participar-hi no realitzen una mobilitat dins del projecte KA131.

4. FINANÇAMENT

4.1. Els crèdits destinats a aquesta convocatòria estan constituïts per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri d'Universitats. La quantia total depèn de la consignació pressupostària d'aquest organisme i s'executarà amb càrrec a la clau pressupostària 90.15.6X.01.39 del centre de despesa 5160 del Servei de Relacions Internacionals.

4.2. La dotació assignada durant l'any 2023 per a les activitats tipus 1 (organització de programes intensius combinats en la UA) és de 14.400 euros. Aquesta dotació es podrà incrementar a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre. El pagament d'aquesta dotació està supeditat a la disponibilitat pressupostària de la UA.

4.3. El romanent no aplicat serà objecte de reintegrament al vicerectorat que concedeix l'ajuda després de presentar la memòria econòmica justificativa en acabar l'activitat. Els diners romanents en la clau pressupostària del centre en la qual es va lliurar el pagament hauran de revertir a la mateixa aplicació d'origen del centre de despesa 5160.

4.4. És incompatible rebre altres ajudes per a la mateixa activitat. No es podran utilitzar aquestes ajudes per a cobrir partides de despeses ja finançades amb altres fons o per a dur a terme activitats docents o investigadores vinculades a altres programes pels quals es perceba qualsevol altra beca, ajuda, sou o salari.

4.5. El pagament de l'ajuda es farà mitjançant un traspàs des del Servei de Relacions Internacionals a l'aplicació del capítol 2 del centre o departament creada expressament per a desenvolupar l'activitat.

4.6. Les ajudes es faran efectives en dos pagaments: un primer pagament abans de l'activitat (corresponent al 50 % del pressupost sol·licitat) i un segon pagament posterior (corresponent a la quantitat efectivament gastada després de presentar la memòria justificativa).

4.7. Es percebrà exclusivament la part justificada de la quantitat assignada.

4.8. La unitat administrativa corresponent cal que haja gestionat tots els pagaments, i haurà de presentar còpia dels justificants de despesa abonats (i que formen part del pressupost presentat en la memòria de sol·licitud).

4.9. En el cas de l'organització d'un Blended Intensive Programme per part dels centres i departaments UA, l'ajuda econòmica serà la següent:

- Cursos en aula basats en lliçons magistrals: 3.000 €.

- Cursos presencials que incloguen visites de camp o ús de laboratoris amb l'ús consegüent de material fungible: 4.800 €.

4.10. En el cas de les activitats tipus 1, l'ajuda concedida es podrà utilitzar per a les despeses directament relacionades amb l'organització del BIP, com la creació del contingut dels cursos o la compra de material específic per a la gestió del programa. L'ajuda es destinarà a cobrir els costos relacionats amb la preparació, el disseny, el desenvolupament, l'execució i el seguiment del programa, la realització d'activitats virtuals o a distància, així com la gestió i coordinació generals. Els costos poden incloure: producció de documents o material educatiu, lloguer de sales, lloguer d'equips, viatges de camp, excursions, activitats de comunicació, traducció i interpretació, visites preparatòries i tasques administratives.

4.11. Les ajudes cobriran exclusivament els aspectes sufragables establits en el programa Erasmus+ 21-27.

5. REQUISITS DE SOL·LICITUD

Les condicions i requisits de participació en aquesta convocatòria seran els següents:

a) Els BIP proposats en el marc del programa Erasmus+ hauran de tenir lloc de l'1 de gener al 31 de desembre de 2023 (segon semestre del curs 22/23 i primer semestre del curs 23/24).

b) Podrà sol·licitar aquestes ajudes, que tenen caràcter institucional, el personal docent a temps complet de la UA.

c) Les persones sol·licitants hauran de complir amb els requisits establits tant en el moment de la sol·licitud com durant la realització de l'activitat.

d) Els centres han d'incloure el logotip de finançament pel Programa Erasmus+ en qualsevol mitjà de difusió de l'activitat.

6. TERMINI, PROCEDIMENT I DOCUMENTS DE SOL·LICITUD

a) El termini de sol·licitud serà del 5 al 16 de setembre de 2022.

b) Per a participar en aquesta convocatòria es presentarà una sol·licitud (signada a través del portafirmes de la UA, per part del professorat proponent, el coordinador internacional del Centre i el director del Departament) a través d'una instància genèrica d'eAdministració en UACloud dirigida al Servei de Relacions Internacionals. Aquesta sol·licitud ha d'incloure una memòria descriptiva que continga la següent informació detallada en l'[annex](/Acuerdos/DescargarAnexoxId?idanexo=446274&idacuerdo=28764&idioma=es) 1: Memòria descriptiva:

- Títol del BIP.

- Centre que organitza/participa en el BIP

- Coordinador/a que organitza/participa en el BIP

- Titulació que organitza/participa en el BIP

- Universitats sòcies i codi Erasmus

- Assumpte/tema del programa.

- Objectius i descripció del programa

- Mètodes d'aprenentatge i ensenyament

- Resultats esperats d'aprenentatge/formació

- Programa del curs intensiu BIP Erasmus+

- Relació de docents UA implicats, descripció dels rols en el BIP i tasques que s'exerciran.

- Tipus de participants als quals s'adreça (estudiants / personal)

- Nivell educatiu al qual s'adreça (estudiants)

- Nombre de participants (estudiants / personal)

- Flux de participants entre els socis

- Descripció del component virtual

- Data de començament i d'acabament de l'activitat física

- Data de començament i d'acabament de l'activitat virtual

- Nombre de crèdits ECTS concedits

- Principal llengua d'ensenyament/formació

- Lloc de celebració

- Requisit lingüístic

- Requisits específics

- Mesures de difusió (que han d'incloure el logotip de cofinançament per part del Programa Erasmus+)

- Pressupost (les despeses han de ser sufragables per la UA)

- Aplicació pressupostària del centre (per a activitats de tipus 1)

Es recomana la lectura de la guia pràctica [Blended mobility implementation for Erasmus+ higher education mobility KA131](http://sepie.es/doc/educacion-superior/documentos/blended_mobility_guidance_paper_july_2022.pdf) a l'hora d'emplenar la memòria descriptiva.

c) La presentació de la sol·licitud implica l'acceptació de les bases d'aquesta convocatòria.

7. CRITERIS DE SELECCIÓ

El procés de selecció es realitzarà sobre la base de criteris d'equitat, justícia i transparència.

S'atendran els següents principis per aquest ordre:

- Primer: equilibri de BIPs per centre.

- Segon: la col·laboració amb institucions del projecte Universitats Europees Transform4Europe:

· L'organització/participació en un BIP en el marc dels reptes del projecte Universitats Europees Transform4Europe amb sòcies membres d'aquest consorci.

o 5 punts si és la primera vegada que se sol·licita finançament (dins del programa Erasmus+ 2021-2027)

o 4,5 punts si és la segona vegada o posterior que se sol·licita finançament (dins del programa Erasmus+ 2021-2027)

· L'organització/participació en un BIP amb universitats sòcies membres del projecte Universitats Europees Transform4Europe.

o 4 punts si és la primera vegada que se sol·licita finançament (dins del programa Erasmus+ 2021-2027).

o 3,5 punts si és la segona vegada o posterior que se sol·licita finançament (dins del programa Erasmus+ 2021-2027).

· L'organització/participació en un BIP amb altres socis.

o 3 punts si és la primera vegada que se sol·licita finançament (dins del programa Erasmus+ 2021-2027).

o 2,5 punts si és la segona vegada o posterior que se sol·licita finançament (dins del programa Erasmus+ 2021-2027).

- Tercer: nombre de docents UA implicats:

· L'organització/participació en un BIP en la qual el nombre de docents UA implicats:

o Siga de 3 o més docents: 1 punt.

o Siga de 2 docents: 0,5 punts.

En cas d'empat es prioritzaran els projectes amb més interès estratègic per a la UA en connexió amb la línia estratègica de la facultat/titulació.

8. UNITATS COMPETENT EN LA GESTIÓ DEL BIP I FUNCIONS

8.1. Les gestions que es realitzaran seran les detallades a continuació tenint en compte el tipus d'activitat.

Tipus 1. Organització de programes intensius combinats (BIP) a la UA

La persona sol·licitant a la qual s'ha concedit l'organització d'un BIP en la UA serà responsable del següent procediment per a accedir al pagament:

1) Liderar l'organització del BIP a la UA.

2) Acordar el nombre de mobilitats en el conveni BIP Erasmus+ amb les universitats sòcies juntament amb un programa detallat de les activitats que es preveuen realitzar i del nombre de participants previstos.

3) Coordinar-se amb el Servei de Relacions Internacionals per a la signatura dels corresponents acords Erasmus+ de mobilitat que permeten l'activitat.

4) Sol·licitar al Centre de Formació Contínua el reconeixement dels crèdits ECTS.

5) Gestionar la convocatòria per a l'assistència de l'alumnat i personal.

6) Lliurar certificats d'estada Erasmus+ a tots els participants, tant d'estudiants com de professorat i personal d'administració i serveis provinents de les universitats sòcies.

7) Aportar, en acabar el BIP, un informe final indicant les activitats dutes a terme.

8) Presentar una memòria justificativa en finalitzar l'activitat seguint el model de l'[annex 2](/Acuerdos/DescargarAnexoxId?idanexo=446276&idacuerdo=28964&idioma=es).

Correspon al Servei de Relacions Internacionals:

- La gestió dels corresponents acords interinstitucionals en el marc de l'aliança.

- El control pressupostari del projecte Erasmus+ acció KA131.

- L'elaboració dels informes intermedi i final del projecte Erasmus+ acció KA131.

Tipus 2. Participació en programes intensius combinats (BIP) en una altra institució

La persona sol·licitant a la qual s'ha concedit la participació en un BIP en una altra institució serà responsable del procediment següent:

1) Coordinar els assistents de la UA que participen en el BIP.

2) Acordar el nombre de mobilitats en el conveni BIP Erasmus+ amb les universitats sòcies juntament amb un programa detallat de les activitats que es preveu realitzar i del nombre de participants previstos.

3) Coordinar-se amb el Servei de Relacions Internacionals per a la signatura dels corresponents acords Erasmus+ de mobilitat que permeten l'activitat.

4) Aportar, en finalitzar el BIP, un informe final indicant les activitats dutes a terme.

Correspon al Servei de Relacions Internacionals:

- La gestió dels corresponents acords interinstitucionals en el marc de l'aliança.

- La gestió de la convocatòria de mobilitat per a l'alumnat i personal assistent en la institució sòcia que inclou el corresponent finançament.

- El control pressupostari del projecte Erasmus+ acció KA131.

- L'elaboració dels informes intermedi i final del projecte Erasmus+ acció KA131.

8.2. El fet de no complir les responsabilitats detallades en el punt anterior implicarà la devolució de totes les quantitats abonades.

9. RESOLUCIÓ I ACCEPTACIÓ

El Vicerectorat de Relacions Internacionals i Cooperació per al Desenvolupament farà pública la resolució d'adjudicació.

La resolució es publicarà en la pàgina web del Servei de Relacions Internacionals <https://sri.ua.es/va/movilidad/mobilitat.html>

La participació en aquesta convocatòria implica l'acceptació de les bases; per tant, les persones i centres beneficiaris de les ajudes estaran obligades al compliment estricte d'aquestes bases. En cas contrari, s'exigirà la devolució total o parcial de l'ajuda.

En el cas de les activitats tipus 1, si finalment no s'arriba al mínim de 15 assistents mòbils, caldrà tornar l'ajuda rebuda, excepte en els casos de força major definida per l'agència nacional Erasmus+ SEPIE. Per a aquest còmput només es tindran en compte els estudiants participants procedents de les universitats sòcies i el personal docent i d'administració i serveis provinent de les universitats sòcies en qualitat d'assistents. En cap cas es tindran en compte els estudiants i personal propi de la UA que hi participen.

10. EXCLUSIÓ DE SOL·LICITUDS

Seran excloses d'aquesta convocatòria les sol·licituds següents:

a) Les realitzades pels qui no complisquen amb els requisits establits en aquesta convocatòria.

b) Les presentades fora del termini establit.

c) Les que no aporten la documentació exigida.

d) Les que hagen sigut afavorides amb altres ajudes destinades als mateixos fins.

e) Les dels qui ja hagen rebut una ajuda en aquesta convocatòria.

11. COMISSIÓ D'AVALUACIÓ

L'estudi i la selecció de les sol·licituds presentades correspon a la Comissió d'Avaluació, que podrà requerir a les persones sol·licitants les dades i acreditacions que considere necessàries per a valorar-les.

La Comissió d'Avaluació estarà presidida per la rectora de la Universitat d'Alacant, que podrà delegar en la vicerectora amb competències en relacions internacionals. La componen: el director del Secretariat de Mobilitat, la directora del Servei de Relacions Internacionals, la Subdirectora de Gestió de Projectes de Mobilitat, la Subdirectora de Mobilitat d'Estudiants i la Gestora Cap de Convocatòries i Gestió Econòmica, que actuarà com a secretaria.

La Comissió d'Avaluació resoldrà sobre la concessió o denegació de cadascuna de les sol·licituds presentades en el termini màxim de tres mesos a partir de la conclusió del termini de presentació de sol·licituds.

Una vegada transcorregut el termini màxim per a resoldre sense que s'haja produït una resolució expressa, les persones interessades entendran desestimades les seues sol·licituds per silenci administratiu.

12. FINALITZACIÓ DEL PROJECTE I PRESENTACIÓ D'INFORMES

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de juny de 2024.

13. NOTIFICACIONS

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es realitzaran en l'adreça web <https://sri.ua.es/es/movilidad/>, que substitueix la notificació a les persones interessades i produeix els mateixos efectes.

En aquesta mateixa adreça es troba la resta d'informació general relativa a la convocatòria, l'annex, i l'accés a tota la normativa i legislació que s'hi esmenta.

14. RECURSOS

Contra la convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, d'acord amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà al de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 22 de juliol de 2022

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució del 22 de desembre de 2020)

Rosa María Martínez Espinosa

Documents annexos:
------------------

* [Descargar 28899\_34.- ANEXO\_1\_CA.pdf](/Acuerdos/DescargarAnexoxId?idanexo=446273&idacuerdo=28770)
* [Descargar 28922\_34.- ANEXO\_1\_VA.pdf](/Acuerdos/DescargarAnexoxId?idanexo=446274&idacuerdo=28688)
* [Descargar 28391\_34.- ANEXO\_2\_CA.pdf](/Acuerdos/DescargarAnexoxId?idanexo=446275&idacuerdo=28787)
* [Descargar 28146\_34.- ANEXO\_2\_VA.pdf](/Acuerdos/DescargarAnexoxId?idanexo=446276&idacuerdo=28222)





[Carretera Sant Vicent del Raspeig s/n  
03715 Sant Vicent del Raspeig - Alacant  
 Tel. 46 428 9401 - Fax 51 860 1361](https://www.google.es/maps/@59.904146,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12732&trk=tyah&trkInfo=tarId%4G1976192521584%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)